Елена Павлова
Нощно

chitanka.info

Нощта е бременна. Експерименти

с плода й вечно прави доктор Време.

Бащите-Дни са често импотентни,

расте и рита в нея тъмно бреме…

В родилен изгрев сгърчва се Нощта

на призрачната граница на здрача;

Размазва с пръсти сока и кръвта

по хоризонта…

Ново Утро плаче!

Сълзите му са бисерна роса,

а в облак го повиват самовили.

С усмивка Нощ ще спи до вечерта —

отново злото Време победила!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.